Pasvalio rajono savivaldybės infrastruktūros,

susisiekimo ir inžinerinių komunikacijų naujos

statybos, rekonstravimo ir remonto, dalyvaujant

fiziniams ir juridiniams asmenims, tvarkos aprašo

3 priedas

*(pavyzdinė sutarties forma)*

**INFRASTRUKTŪROS, SUSISIEKIMO IR INŽINERINIŲ KOMUNIKACIJŲ NAUJOS STATYBOS, REKONSTRAVIMO IR REMONTO DARBŲ**

**SUTARTIS**

20\_\_ m. \_\_\_\_\_\_\_\_\_\_\_ d.

Pasvalys

Pasvalio rajono savivaldybės administracija*,* juridinio asmens kodas                        , kurio registruota buveinė yra                        , atstovaujama                                     savivaldybės administracijosdirektoriaus\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal                                   (toliau  Savivaldybė), ir\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(toliau  Vykdytojas),

toliau kartu vadinami Šalimis, o kiekvienas atskirai – Šalimi, vadovaudamosi Pasvalio rajono savivaldybės tarybos 2018 m. vasario 14 d. sprendimu Nr. T1-\_\_\_\_\_ patvirtintu    tvarkos aprašu, atsižvelgdamos į tai, ir siekdamos sudaryti sąlygas Savivaldybei atlikti teisės aktuose nustatytas funkcijas bei tenkinti visuomenės poreikius, sudarėme šią sutartį (toliau - Sutartis), kurioje susitariame:

**I SKYRIUS**

**SUTARTIES DALYKAS**

1. Savivaldybė ir Vykdytojas susitaria bendromis jėgomis ir finansais atlikti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Infrastruktūros, susisiekimo ir inžinerinių komunikacijų pavadinimas, projekto rūšis, adresas ar vieta, darbų vertė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Savivaldybė apmoka dalį darbų pagal Vykdytojo parengtą ir suderintą projektą, atliktus pirkimus parenkant tiekėjus (rangovus) darbams atlikti šioje Sutartyje nurodytomis sąlygomis ir terminais.

3. Vykdytojas įsipareigoja savo lėšomis, jėgomis, medžiagomis, rizika ir atsakomybe parengti Sutarties 7 punkte nurodytais terminais projektą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Infrastruktūros, susisiekimo ir inžinerinių komunikacijų pavadinimas, projekto rūšis, adresas ar vieta)

ir pagal jį organizuoti statybos darbus 8 ir 9 punktuose nurodytomis sąlygomis ir terminais.

**II SKYRIUS**

**ŠALIŲ TEISĖS IR PAREIGOS**

4. Savivaldybė įsipareigoja:

4.1. gavusi rašytinį Vykdytojo prašymą pateikti visus turimus dokumentus ir informaciją, reikalingus Vykdytojui projektinei dokumentacijai ir projektui parengti, kiek tai susiję su Sutartyje numatytais darbais;

4.2. patikrinti Projektuotojo parengtus projektus, teikti jiems pastabas;

4.3. išduoti remontą leidžiančius dokumentus teisės aktų nustatyta tvarka;

4.4. teisės aktų nustatyta tvarka parinkti tiekėją (rangovą) atlikti Sutarties 1 punkte nurodytus darbus;

4.5. užtikrinti remonto užbaigimo procedūros pabaigą Statybos įstatymo ir kitų teisės aktų nustatyta tvarka;

4.6. organizuoti naujos statybos / rekonstravimo / remonto darbų techninę priežiūrą;

4.7. apmokėti \_\_\_\_\_\_ proc. nuo šios Sutarties 1 punkte numatytos darbų vertės tada, kai Vykdytojas atsiskaitys su tiekėju (rangovu) už faktiškai atliktus statybos / remonto darbus.

4.8. užtikrinti projekto įgyvendinimo metu sukurto ar pagerinto objekto įregistravimą Nekilnojamojo turto registre (esant poreikiui);

4.9.      apskaityti Pareiškėjo pervestas lėšas Savivaldybės nurodytoje sąskaitoje.

5. Savivaldybė turi teisę:

5.1. gauti iš Vykdytojo visą būtiną remonto darbams atlikti informaciją ir dokumentus;

5.2. vienašališkai nutraukti sutartį, jei Vykdytojas nevykdo ar netinkamai vykdo savo įsipareigojimus, apie tai raštu informavusi Vykdytoją prieš 5 darbo dienas.

6. Vykdytojas privalo:

6.1. pagal teisės aktuose nustatytus reikalavimus parengti numatytų atlikti naujos statybos / rekonstravimo / remonto darbų projektą laisvai pasirinkdamas projektuotoją, kuris turi tinkamą kvalifikaciją teikti panašias paslaugas. Šia Sutartimi Vykdytojas užtikrina, kad jo parinktas projektuotojas bus apsidraudęs statinio projektuotojo privalomuoju civilinės atsakomybės draudimu. Jeigu Vykdytojas netinkamai vykdo šį įsipareigojimą, tai privalo atlyginti visus nuostolius Savivaldybei ar tretiesiems asmenims dėl netinkamai atliktų projektavimo darbų, taip pat Vykdytojas įsipareigoja atlyginti nuostolius, kurių neapėmė / nepadengė civilinės atsakomybės draudimas;

6.2. laikytis visų šioje Sutartyje nustatytų terminų. Šalys susitaria, kad Sutartyje nustatytų darbų atlikimo terminai yra esminė šios Sutarties sąlyga, kurios pažeidimas suteikia teisę Savivaldybei vienašališkai nutraukti šią Sutartį neatlyginant Vykdytojui jokių patirtų išlaidų, nuostolių ir žalos;

6.3. apmokėti \_\_\_\_\_ proc. nuo šios Sutarties 1 punkte numatytos darbų vertės.

**III SKYRIUS**

**DARBŲ ATLIKIMO TERMINAI**

7. Vykdytojas projektą parengia ir pateikia Savivaldybei iki \_\_\_\_\_\_\_\_\_\_\_\_\_\_\_\_\_\_\_\_.

(data)

8. Statybos darbai baigiami per \_\_\_\_\_\_\_\_\_\_\_\_\_\_\_\_\_\_\_\_\_\_\_\_ darbo dienas (-ų).

**IV SKYRIUS**

**SUTARTIES GALIOJIMAS, PAKEITIMAS IR NUTRAUKIMAS**

9. Ši Sutartis įsigalioja nuo jos pasirašymo dienos ir galioja iki sutartinių įsipareigojimų įvykdymo terminų, numatytų šios sutarties III skyriuje pabaigos *(nurodyti konkretų sutartinių įsipareigojimų įvykdymo terminą ar Sutarties trukmę).*

10. Šalys susitaria, kad Sutartis gali būti pakeista ar nutraukta rašytiniu abiejų Šalių susitarimu, Savivaldybės nutraukta vienašališkai, jeigu Vykdytojas nevykdo savo įsipareigojimų.

11. Savivaldybės investuojama suma neperskaičiuojama pasikeitus statybos darbų kainų indeksui.

12. Visi šios Sutarties pakeitimai ir papildymai galioja, jeigu jie yra sudaryti raštu ir pasirašyti abiejų Šalių ar jų įgaliotų atstovų.

**V SKYRIUS**

**GINČŲ SPRENDIMO TVARKA**

13. Šalys susitaria, kad ginčai, kylantys iš Sutarties, sprendžiami derybų būdu. Jeigu ginčai, nesutarimai ar reikalavimai negali būti išspręsti derybų būdu, tai Šalys sprendžia juos Lietuvos Respublikos įstatymų nustatyta tvarka.

**VI SKYRIUS**

**NENUGALIMOS JĖGOS APLINKYBĖS**

14. Šalis gali būti visiškai ar iš dalies atleidžiama nuo atsakomybės dėl nenugalimos jėgos (*force majeure*) aplinkybių pagal Lietuvos Respublikos civilinį kodeksą, jeigu Šalis nedelsdama pranešė kitai Šaliai apie kliūtį ir jos poveikį įsipareigojimams vykdyti.

15. Nenugalima jėga (*force majeure*) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitas aplinkybes, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (*force majeure*) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalis pažeidžia savo prievoles.

**VII SKYRIUS**

**BAIGIAMOSIOS NUOSTATOS**

16. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami faksu, elektroniniu paštu, jų originalus visais atvejais įteikiant Savivaldybės ir (ar) Vykdytojo atstovams asmeniškai ir pasirašytinai, ar siunčiami registruotu paštu ar per kurjerį kiekvienam iš jų Sutartyje nurodytu atitinkamu adresu.

17. Šalys pareiškia ir garantuoja viena kitai, kad sudarydamos Sutartį, jos nepažeidžia jokių sutarčių ar kitokių įsipareigojimų trečiųjų asmenų atžvilgiu. Šiai Sutarčiai sudaryti nereikia gauti jokių trečiųjų asmenų sutikimų.

18. Šalys Sutartį perskaitė, suprato jos turinį, pasekmes ir tai paliudydamos bei neverčiamos pasirašė šią Sutartį dviem egzemplioriais lietuvių kalba. Abu egzemplioriai  turi vienodą teisinę galią. Sutarties Šalys turi po vieną šios Sutarties egzempliorių.

19. Šalių rekvizitai ir parašai:

|  |  |
| --- | --- |
| Savivaldybė: A.V.         | Vykdytojas: A.V. |